pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-การรถไฟแห่งประเทศไทยงดเดินรถสายตะวันออกเฉียงเหนือ 12 ขบวน เป็นการชั่วคราว เนื่องจากสถานการณ์น้ำท่วม
วันจันทร์ที่ 18 ตุลาคม 2564
การรถไฟแห่งประเทศไทยงดเดินรถสายตะวันออกเฉียงเหนือ 12 ขบวน เป็นการชั่วคราว เนื่องจากสถานการณ์น้ําท่วม
จากสถานการณ์ฝนตกหนักในหลายจังหวัดจนทําให้เกิดน้ําท่วม การรถไฟแห่งประเทศไทย (รฟท.) จึงจําเป็นต้องประกาศงดเดินขบวนรถสายตะวันออกเฉียงเหนือสาย จํานวน 12 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 18 ตุลาคม 2564 เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า จากสถานการณ์ฝนตกหนักในหลายจังหวัดจนทําให้เกิดน้ําท่วม ส่งผลให้มีมวลน้ําไหลเข้าท่วมทางรถไฟระหว่างสถานีบําเหน็จณรงค์ - จัตุรัส จังหวัดชัยภูมิ และระหว่างสถานีกุดจิก - โคกกรวด จังหวัดนครราชสีมา ส่งผลกระทบในด้านความปลอดภัยในการเดินรถในเส้นทางสายตะวันออกเฉียงเหนือ
การรถไฟแห่งประเทศไทย (รฟท.) กระทรวงคมนาคม จึงจําเป็นต้องประกาศงดเดินขบวนรถสายตะวันออกเฉียงเหนือสาย จํานวน 12 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 18 ตุลาคม 2564 เป็นต้นไปจนกว่าจะมีคําสั่งเปลี่ยนแปลง ดังนี้
1. ขบวนรถเร็วที่ 135/136 กรุงเทพ - อุบลราชธานี - กรุงเทพ
2. ขบวนรถเร็วที่ 139/140 กรุงเทพ - อุบลราชธานี - กรุงเทพ
3. ขบวนรถด่วนที่ 71/72 กรุงเทพ - อุบลราชธานี - กรุงเทพ
4. ขบวนรถด่วนที่ 75/76 กรุงเทพ - หนองคาย - กรุงเทพ
5. ขบวนรถด่วนพิเศษที่ 23/24 กรุงเทพ - อุบลราชธานี - กรุงเทพ
6. ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
ในส่วนความคืบหน้าขณะนี้ เจ้าหน้าที่ รฟท. ได้ลงพื้นที่ตรวจสอบความเสียหายในเบื้องต้น พบว่าเส้นทางรถไฟช่วงบริเวณหลักกิโลเมตรที่ 296/7-297/1 ระหว่างสถานีบําเหน็จณรงค์ - จตุรัส สภาพทางได้รับความเสียหายปานกลางโดยระดับน้ําเพิ่มสูงขึ้นอย่างต่อเนื่องและมีแนวโน้มจะขยายเป็นวงกว้าง ส่วนเส้นทางรถไฟช่วงบริเวณหลักกิโลเมตรที่ 244/1-245/1 ระหว่างสถานีระหว่างสถานีกุดจิก - โคกกรวด พบความเสียหายมาก เนื่องจากหินบนทางรถไฟถูกพัดไปกับกระแสน้ํา อีกทั้งระดับน้ํายังคงเพิ่มสูงขึ้นอย่างต่อเนื่อง จึงได้สั่งการให้ฝ่ายการช่างโยธาเตรียมความพร้อมรับมือกับสถานการณ์ โดยให้เฝ้าระวังสังเกตการณ์ระดับน้ําตลอด 24 ชั่วโมง
สําหรับประชาชนที่ซื้อตั๋วโดยสารไว้ล่วงหน้า สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ควง 2 อธิบดีเดินตลาดแจงสิทธิเยียวยา การช่วยเหลือของกองทุนยุติธรรม และการไกล่เกลี่ยหนี้
วันเสาร์ที่ 19 มีนาคม 2565
รัฐมนตรีว่าการกระทรวงยุติธรรม ควง 2 อธิบดีเดินตลาดแจงสิทธิเยียวยา การช่วยเหลือของกองทุนยุติธรรม และการไกล่เกลี่ยหนี้
รัฐมนตรีว่าการกระทรวงยุติธรรม ควง 2 อธิบดีเดินตลาดแจงสิทธิเยียวยา การช่วยเหลือของกองทุนยุติธรรมและการไกล่เกลี่ยหนี้ ขอประชาชนช่วยเป็นกระบอกเสียงชี้หากเป็นไปได้จะประชาสัมพันธ์ด้วยตัวเองทุกพื้นที่ เผยยอดประมูลทรัพย์สินยาเสพติดครั้งแรกขายได้ 6.2 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า สํานักตรวจสอบทรัพย์สินคดียาเสพติด สํานักงาน ป.ป.ส. ร่วมกับ ป.ป.ส.ภาค 3 จัดงานขายทอดตลาดทรัพย์สินของกองทุนป้องกันปราบปรามและแก้ไขปัญหายาเสพติด ครั้งที่ 1/2565 เมื่อวันที่ 18 มี.ค. 2565 ที่ตลาดเทิดไท (ตาลคู่) จ.นครราชสีมา มีรายการทรัพย์สินที่ดําเนินการขายทอดตลาด ประกอบด้วย 1.ทองรูปพรรณ 91 รายการ น้ําหนักรวม 1,527.46 กรัม ขายได้ 45 รายการ เป็นเงินทั้งสิ้น 4,530,000 บาท 2. ที่ดิน 27 รายการ เป็นที่ดินของพื้นที่ภาคตะวันออกเฉียงเหนือตอนล่าง ได้แก่ จ.ชัยภูมิ 2 รายการ จ.นครราชสีมา 6 รายการ จ.อํานาจเจริญ 2 รายการ จ.ยโสธร 2 รายการ และจ.อุบลราชธานี 15 รายการ โดยแบ่งเป็นที่ดินพร้อมสิ่งปลูกสร้าง 7 รายการ ที่ดินทําการเกษตร15 รายการ และที่ดินว่างเปล่า 5 รายการ ซึ่งมีผู้เข้าร่วมประมูล 23 ราย ผลการประมูล ทองรูปประพรรณประมูลออก 44 รายการ รวมเป็นเงิน 1,728,700 และที่ดิน 10 รายการเป็นเงิน 4,530,000 บาท รวมเป็นเงิน 6,258,700 บาท โดยเงินที่ได้จากการประมูลจะนําเข้ากองทุนป้องกันปราบปราม และแก้ไขปัญหายาเสพติด เพื่อใช้ในงานด้านการป้องกันและปราบปรามยาเสพติดต่อไป
นายสมศักดิ์ กล่าวอีกว่า ในช่วงบ่าย ตนพร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ อธิบดีกรมบังคับคดี นายวิเชียร ไชยสอน ผู้อํานวยการสํานักงานยุติธรรมจังหวัดนครราชสีมา และนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม ได้เดินตลาด เพื่อประชาสัมพันธ์ สิทธิต่างๆที่ประชาชนมีสิทธิตามกฎหมาย เช่น การเยียวยาผู้เสียหาย กองทุนยุติธรรม รวมทั้งงานมหกรรมไกล่เกลี่ยหนี้สินและยุติธรรมพบประชาชน ให้กับพ่อค้าแม่ค้าและประชาชนที่มาซื้อของ เพื่อให้ทุกคนรับรู้ถึงสิทธิและกิจกรรมต่างๆ หลังจากที่ พล.อ.ประยุทธ์ จันทร์โอชา นายกรัฐมนตรี ประกาศว่าปี 2565 จะเป็นปีแห่งการแก้หนี้ แต่หากใครมางานไม่ได้ก็ไปติดต่อที่ศูนย์ไกล่เกลี่ยทั่วประเทศได้ แต่จะไม่ได้รับสิทธิพิเศษเท่าในงาน ซึ่งการจัดงานมหกรรมไกล่เกลี่ยหนี้สินและยุติธรรมพบประชาชน เราจะเดินทางไปจัดยังทุกภาคทั่วประเทศ เพื่อให้ทุกพื้นที่เข้าถึงให้มากที่สุด ซึ่งนอกจากการจัดงานไกล่เกลี่ยหนี้สินแล้ว เรายังจะมีการรับเรื่องราวร้องทุกข์ ประชาสัมพันธ์งานของทุกหน่วยงานในกระทรวง และแจ้งสิทธิต่างๆให้ประชาชนได้รับทราบด้วย ซึ่งตนก็ขอให้ประชาชนช่วยเป็นกระบอกเสียงอีกแรงด้วย
"หากเป็นไปได้ผมจะลงไปประชาสัมพันธ์ให้ประชาชนรับทราบด้วยตัวเอง ทั้งเรื่องไกล่เกลี่ยหนี้และสิทธิต่างๆที่ประชาชนชนจะได้รับตามกฎหมาย ซึ่งหากประชาชนได้รับความเดือดร้อน ไม่ได้รับความเป็นธรรมและต้องการได้รับความช่วยเหลือ สามารถติดต่อไปยังสํานักงานยุติธรรมจังหวัด และกองทุนยุติธรรมได้ทุกจังหวัดทั่วประเทศ หรือโทรสายด่วน 1111 กด 77 ได้ตลอด"นายสมศักดิ์ กล่าว
รัฐบาลไทย-ข่าวทำเนียบรัฐบาล-รฟม. จัดกิจกรรม เฉลิมพระเกียรติพระบาทสมเด็จพระเจ้าอยู่หัว ณ ศูนย์ฉีดวัคซีนกลางบางซื่อ
วันพุธที่ 27 กรกฎาคม 2565
รฟม. จัดกิจกรรม เฉลิมพระเกียรติพระบาทสมเด็จพระเจ้าอยู่หัว ณ ศูนย์ฉีดวัคซีนกลางบางซื่อ
เนื่องในโอกาสวันเฉลิมพระชนมพรรษา 28 กรกฎาคม 2565
นางสาวสิริธิดา ธรรมกุล รองผู้ว่าการ (บริหาร) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม พร้อมด้วยพนักงาน รฟม. จัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 โดยได้ร่วมเป็นจิตอาสา มอบน้ําดื่ม จํานวน 500 ขวด เจลและสเปรย์แอลกอฮอล์ จํานวน 700 ชิ้น ให้แก่ประชาชนที่เข้ารับบริการฉีดวัคซีน ณ ศูนย์ฉีดวัคซีนกลางบางซื่อ
ทั้งนี้ กิจกรรมดังกล่าวยังเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง เพื่อสนับสนุนช่วยเหลือสังคม ชุมชนและประชาชน ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-รมว.พม. ปิดกิจกรรม Pride Together, Pride Talk พร้อมมอบรางวัลชนะการประกวด Miss International Queen 2022 รอบความสามารถพิเศษ
วันพฤหัสบดีที่ 11 สิงหาคม 2565
รมว.พม. ปิดกิจกรรม Pride Together, Pride Talk พร้อมมอบรางวัลชนะการประกวด Miss International Queen 2022 รอบความสามารถพิเศษ
รมว.พม. ปิดกิจกรรม Pride Together, Pride Talk พร้อมมอบรางวัลชนะการประกวด Miss International Queen 2022 รอบความสามารถพิเศษ
วันที่ 20 มิ.ย. 65 เวลา 16.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีปิดกิจกรรม Pride Together, Pride Talk และมอบรางวัลชนะการประกวด Miss International Queen 2022 รอบความสามารถพิเศษ โดยมีคณะผู้บริหารกระทรวง พม. พร้อมด้วยผู้แทนภาคีเครือข่ายทั้งหน่วยงานภาครัฐ ภาคเอกชน และภาคประชาสังคม เข้าร่วมงาน ณ ชั้น G บริเวณลานอีเดน ศูนย์การค้าเซ็นทรัลเวิลด์ กรุงเทพฯ
นายจุติกล่าวว่า รัฐบาลไทย โดยกระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญกับการเคารพในศักดิ์ศรีความเป็นมนุษย์ตามหลักสากลด้านสิทธิมนุษยชน โดยเฉพาะการเคารพในความแตกต่างหลากหลาย และพร้อมส่งเสริมความเท่าเทียมระหว่างเพศให้เกิดขึ้นในสังคมอย่างเป็นรูปธรรม อีกทั้งมีความมุ่งมั่นที่จะให้สังคมไทยเป็นสังคมที่ส่งเสริมโอกาสอย่างเท่าเทียมสําหรับบุคคลทุกเพศ ให้สามารถเข้าถึงสิทธิอย่างครอบคลุมทั้งด้านสังคม เศรษฐกิจ และการเมือง โดยมีพระราชบัญญัติความเท่าเทียมระหว่างเพศ ซึ่งประกาศใช้เมื่อปี 2558 เป็นกลไกสําคัญในการประสานความร่วมมือกับภาคีเครือข่ายทุกภาคส่วนเพื่อคุ้มครองผู้ถูกเลือกปฏิบัต โดยไม่เป็นธรรมระหว่างเพศ และป้องกันมิให้มีการเลือกปฏิบัติโดยไม่เป็นธรรมระหว่างเพศ
นายจุติกล่าวต่อไปว่า กระทรวง พม. ได้มอบหมายให้กรมกิจการสตรีและสถาบันครอบครัว (สค.) ประสานความร่วมมือกับภาคีเครือข่าย เพื่อส่งเสริมความเท่าเทียมระหว่างเพศในทุกระดับ ซึ่งวันนี้ การจัดกิจกรรม Pride Together, Pride Talk ถือเป็นโอกาสสําคัญที่สะท้อนให้เห็นถึงความร่วมมือกันเพื่อสื่อสารสร้างความรู้ความเข้าใจเรื่องความเท่าเทียมระหว่างเพศผ่านการถ่ายทอดแนวคิด มุมมองของผู้มีชื่อเสียงในการเคารพในคุณค่าของตนเอง รวมทั้งวิสัยทัศน์ของผู้บริหารองค์กรที่มีบทบาทสําคัญในการผลักดันให้สังคมตระหนักเรื่องความเท่าเทียมระหว่างเพศ
นายจุติ กล่าวเพิ่มเติมว่า กิจกรรมนี้แสดงให้เห็นว่าประเทศไทยเปลี่ยนแปลงไปตามสถานการณ์ของสังคม อยากให้คนไทยยอมรับและปรับไปตามการเปลี่ยนแปลงของโลก ที่เน้นเรื่องความสุข สิทธิเสรีภาพ และอยากจะบอกว่าประเทศไทยให้สิทธิเสรีภาพ เป็นสถานที่เปิดรับคนทุกเพศทุกวัย ไม่ว่าจะมาจากประเทศอะไรก็ตาม ทุกคนจะมีความสุข และสร้างสรรค์สิ่งดีๆให้กับสังคมไทยและโลก ทั้งนี้ กระทรวง พม. เป็นตัวแทนของรัฐบาล กระทรวงการท่องเที่ยวและกีฬา และภาคเอกชน ร่วมมือกับโครงการพัฒนาแห่งสหประชาชาติ (UNDP) ประจําประเทศไทย จะเห็นได้ว่าประเทศไทยจริงจังกับการเปลี่ยนแปลง ทําอะไรก็ได้ที่ให้คนมีความสุข และอยู่ในกรอบของกฎหมาย อย่างไรก็ตาม ขอชื่นชมผู้เข้าประกวดทุกท่านที่ได้แสดงความสามารถของตนเอง ซึ่งตนเชื่อว่ามนุษย์ทุกคนมีคุณค่า มีศักยภาพ และควรได้รับโอกาสอย่างเท่าเทียมกัน ซึ่งถือเป็นพลังสําคัญในการสร้างสังคมที่มีคุณภาพอย่างยั่งยืนต่อไป
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เป็นประธานการประชุมคณะกรรมการน้ำตาลทราย รับทราบและพิจารณาในประเด็นที่เกี่ยวข้องจำนวน 6 เรื่อง
วันพุธที่ 30 มิถุนายน 2564
รองปลัดฯ อําพันธุ์ เป็นประธานการประชุมคณะกรรมการน้ําตาลทราย รับทราบและพิจารณาในประเด็นที่เกี่ยวข้องจํานวน 6 เรื่อง
รองปลัดฯ อําพันธุ์ เป็นประธานการประชุมคณะกรรมการน้ําตาลทราย รับทราบและพิจารณาในประเด็นที่เกี่ยวข้องจํานวน 6 เรื่อง
เมื่อวันที่ 30 มิถุนายน 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 6/2564 (ผ่านสื่ออิเล็กทรอนิกส์) โดยมีผู้แทนกระทรวงอุตสาหกรรม ผู้แทนกรมการค้าภายใน ผู้แทนชาวไร่อ้อย และผู้แทนโรงงาน เข้าร่วม ณ ห้องประชุมอาคารสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม ซึ่งที่ประชุมฯ ได้รับทราบและพิจารณาในประเด็นที่เกี่ยวข้อง ได้แก่ 1) ขอเพิ่มชนิดสินค้าเพื่อการส่งออก โดยสิทธิซื้อน้ําตาลทรายผลิตสินค้าเพื่อการส่งออกที่ได้รับปี 2564 เท่าเดิม (จํานวน 9 บริษัท)2) ขอเพิ่มสิทธิซื้อน้ําตาลสําหรับผลิตสินค้าเพื่อการส่งออกปี 2564 (จํานวน 6 บริษัท)3) ขอปรับลดสิทธิซื้อน้ําตาลสําหรับผลิตสินค้าเพื่อการส่งออก ปี 2564 (จํานวน 9 บริษัท)4) แนวทางการจําหน่ายน้ําตาลทรายให้แก่ผู้ประกอบกิจการผลิตสินค้าเพื่อการส่งออก5) ร่างประกาศคณะกรรมการอ้อยและน้ําตาลทราย เรื่อง หลักเกณฑ์ วิธีการ และเงื่อนไขการนําน้ําตาลทรายเข้ามาในราชอาณาจักรภายใต้ความตกลงการค้าสินค้าของอาเซียน (ATIGA) พ.ศ. .... และ 6) ร่าง ประกาศคณะกรรมการอ้อยและน้ําตาลทราย เรื่อง หลักเกณฑ์ วิธีการ และเงื่อนไขนําน้ําตาลทรายเข้ามาในราชอาณาจักรตามพันธกรณีความตกลงการค้าเสรีไทย-ออสเตรีย (TAFTA) พ.ศ. ....
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีห่วงสถานการณ์น้ำท่วม ให้หน่วยงานและฝ่ายความมั่นคงเร่งช่วยเหลือประชาชนโดยเร็วที่สุด ยืนยันรัฐบาลพร้อมชี้แจงข้อเท็จจริงในการอภิปรายไม่ไว้วางใจ
วันจันทร์ที่ 30 สิงหาคม 2564
โฆษกรัฐบาลเผยนายกรัฐมนตรีห่วงสถานการณ์น้ําท่วม ให้หน่วยงานและฝ่ายความมั่นคงเร่งช่วยเหลือประชาชนโดยเร็วที่สุด ยืนยันรัฐบาลพร้อมชี้แจงข้อเท็จจริงในการอภิปรายไม่ไว้วางใจ
โฆษกรัฐบาลเผยนายกรัฐมนตรีห่วงสถานการณ์น้ําท่วม ให้หน่วยงานและฝ่ายความมั่นคงเร่งช่วยเหลือประชาชนโดยเร็วที่สุด ยืนยันรัฐบาลพร้อมชี้แจงข้อเท็จจริงในการอภิปรายไม่ไว้วางใจ
วันนี้ (30 สิงหาคม 2564) เวลา 13.30 น. คณะโฆษกประจําสํานักนายกรัฐมนตรีแถลงผลการประชุมคณะรัฐมนตรี ณ ศูนย์แถลงข่าว ตึกนารีสโมสร ทําเนียบรัฐบาล นายธนกร วังบุญคงชนะ โฆษกประจําสํานักนายกรัฐมนตรีได้ตอบคําถามที่สื่อมวลชนฝากถึงนายกรัฐมนตรี ในประเด็นการรับมือสถานการณ์น้ําท่วม โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการให้หน่วยงานที่เกี่ยวข้อง อาทิ กระทรวงมหาดไทย กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ กระทรวงคมนาคม เตรียมมาตรการรองรับไว้เพื่อให้ช่วยเหลือพี่น้องประชาชนโดยเร็วที่สุด รวมถึงฝ่ายความมั่นคงทั้งทหาร ตํารวจ ให้การสนับสนุนทั้งในด้านของบุคลากรและเครื่องมือด้วยเช่นกัน สําหรับประเด็นคําถามเกี่ยวกับความคืบหน้าการจัดหาวัคซีนของประเทศไทยว่าจะมีการนําเข้า Pfizer เข้ามาในช่วงเดือนกันยายนนั้น ศบค. ได้รายงานว่ากระทรวงสาธารณสุขได้ประมาณการจัดหาวัคซีนของไทยในช่วงเดือนกันยายน - ธันวาคม 2564 จะมีการนําเข้าวัคซีน Pfizer ประมาณ 30 ล้านโดส
โฆษกประจําสํานักนายกรัฐมนตรียังตอบคําถามกรณีการดําเนินคดี พ.ต.อ. ธิติสรรค์ อุทธนผล หรือ ผู้กํากับโจ้ ที่อยู่ในความสนใจของประชาชน ยืนยันว่าการดําเนินคดีเป็นไปตามกระบวนการยุติธรรม เป็นเรื่องส่วนบุคคลที่ขาดจิตสํานึก จะต้องดําเนินการตามกฎหมาย ซึ่งที่ผ่านมานายกรัฐมนตรีได้กําชับให้มีลงโทษทางวินัยแก่เจ้าหน้าที่ตํารวจที่กระทําผิดมาโดยตลอด ในส่วนของการปฏิรูปกฎหมายว่าด้วยตํารวจแห่งชาติ นั้น ขณะนี้พระราชบัญญัติตํารวจแห่งชาติพ.ศ. .... นําเสนอในสภาฯ ไปแล้ว อยู่ระหว่างการพิจารณาของกรรมาธิการร่วมของรัฐสภา
โฆษกประจําสํานักนายกรัฐมนตรียังตอบข้อซักถามถึงการประชุมรัฐสภา ญัตติอภิปรายไม่ไว้วางใจรัฐมนตรีเป็นรายบุคคลที่จะเริ่มขึ้นวันแรกในวันที่ 31 สิงหาคม 2564 นี้ว่า นายกรัฐมนตรีพร้อมชี้แจงข้อเท็จจริงและเจตนาที่บริสุทธิ์ ที่ผ่านมารัฐบาลได้ทํางานในทุกมิติ ในด้านการแก้ไขปัญหาการแพร่ระบาดของโรคโควิด-19 ก็ดําเนินการตามข้อเสนอของกระทรวงสาธารณสุข และร่วมหารือกับทุกฝ่าย รวมถึงการดูแบบอย่างจากต่างประเทศที่ประสบความสําเร็จในการควบคุมโรค ส่วนเรื่องเสียงโหวตในสภาฯ นั้น เป็นไปตามกระบวนการตามประชาธิปไตยและเป็นไปตามกลไกของรัฐสภา
ในตอนท้าย โฆษกประจําสํานักนายกรัฐมนตรียังฝากถึงการชุมนุมที่จะเกิดขึ้นในวันที่ 2 และ 3 กันยายน 2564 ว่านายกรัฐมนตรีได้กําชับให้เจ้าหน้าที่ทุกฝ่ายให้การดูแลและเตรียมมาตรการรองรับไว้ โดยย้ําให้มีการปฏิบัติตามหลักสากล ขอความร่วมมือพี่น้องประชาชน ขอให้ระมัดระวัง อย่ากระทําผิดกฎหมาย แม้ว่าการชุมนุมเป็นกระบวนการตามประชาธิปไตยแต่ต้องไม่ละเมิดสิทธิของผู้อื่น
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันอังคารที่ 2 สิงหาคม 2565
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันนี้ (2 สิงหาคม 2565) เวลา 14.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 61-8/2565 โดยที่ประชุมได้ร่วมกันพิจารณาตัวชี้วัดการประเมินผลการดําเนินงานของกองทุนพัฒนาเอสเอ็มอีตามแนวประชารัฐ ประจําปีบัญชี 2566 รับทราบสถานะสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ 2565 โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม คณะกรรมการและผู้ที่เกี่ยวข้องเข้าร่วมประชุม ณ ห้องประชุม อก.1 สํานักงานปลัดกระทรวงอุตสาหกรรม และประชุมผ่านระบบ Zoom Meeting
รัฐบาลไทย-ข่าวทำเนียบรัฐบาล-รมว.เฮ้ง ไม่ทอดทิ้งลูกจ้างบอดี้แฟชั่น ส่งนิติกรช่วยดำเนินการฟ้องคดีแพ่ง ทุนทรัพย์กว่า 62 ล้านบาท
วันอาทิตย์ที่ 3 เมษายน 2565
รมว.เฮ้ง ไม่ทอดทิ้งลูกจ้างบอดี้แฟชั่น ส่งนิติกรช่วยดําเนินการฟ้องคดีแพ่ง ทุนทรัพย์กว่า 62 ล้านบาท
รมว.แรงงาน ห่วงใยอดีตลูกจ้างบอดี้แฟชั่น หลังเยียวยาเงินกองทุนสงเคราะห์ลูกจ้างเหตุถูกเลิกจ้างไม่ได้รับค่าชดเชยแล้ว พร้อมส่งนิติกรเป็นทนายความฟ้องคดีแพ่งให้กับลูกจ้าง 773 คน ทุนทรัพย์กว่า 62 ล้านบาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีบริษัท บอดี้ แฟชั่น (ประเทศไทย) จํากัด จังหวัดนครสวรรค์ ได้ลอยแพลูกจ้างกว่า 700 ชีวิต ส่งผลให้ลูกจ้างตกงานทันที เหตุการณ์นี้เป็นเรื่องที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ให้ความห่วงใยเร่งรัดให้ดําเนินการช่วยเหลือเยียวยาความเดือดร้อนของลูกจ้าง ทั้งจากสถานการณ์วิกฤตเศรษฐกิจและการแพร่ระบาดของโรคติดเชื้อไวรัสโควิด-19 (COVID-19) ซึ่งอาจซ้ําเติมลูกจ้างหากยังไม่ได้รับสิทธิประโยชน์ที่พึงได้ตามกฎหมาย จึงสั่งการกรมสวัสดิการและคุ้มครองแรงงานให้เร่งรัด ติดตามการช่วยเหลือคุ้มครองสิทธิประโยชน์ของลูกจ้างที่รัฐบาล และกระทรวงแรงงานได้กําหนดเป็นนโยบายและมาตรการให้ความช่วยเหลือคุ้มครองแรงงานตามกฎหมายอย่างเร่งด่วน โดยในกรณีที่นายจ้างไม่จ่ายค่าชดเชย คณะกรรมการกองทุนสงเคราะห์ลูกจ้าง พิจารณาอนุมัติเงินสงเคราะห์กรณีค่าชดเชยของลูกจ้างแล้ว14.5 ล้านบาท และได้ส่งนิติกร โดยมีนายสัญญา แสงกุล ผู้อํานวยการกลุ่มงานคดีแพ่ง นายรภัทร ใจพิศ นิติกรปฏิบัติการ และทีมงานกฎหมายลงพื้นที่จังหวัดนครสวรรค์เพื่อจัดทําเอกสารคําฟ้อง และเอกสารอื่น ๆ ในการดําเนินการฟ้องคดีนายจ้าง จํานวน 2 คดี ให้กับลูกจ้างรวม 773 คน แบ่งเป็นคดีแรก จํานวน 757 คน มีทุนทรัพย์ในการฟ้องคดี จํานวน 61,328,641.42 บาท และคดีที่สอง จํานวน 16 คน มีทุนทรัพย์ในการฟ้องคดี จํานวน 900,316.89 บาท
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร. มอบหมายให้เจ้าหน้าที่เป็นทนายความฟ้องคดีต่อศาล โดยมีนายรภัทร ใจพิศ เป็นทนายความโจทย์ทั้ง 773 คน โดยวันที่ 1 เมษายน ที่ผ่านมา ทนายได้ยื่นฟ้องต่อศาลแรงงานภาค 6 (นครสวรรค์) กับบริษัท บอดี้ แฟชั่น (ประเทศไทย) จํากัด ซึ่งเป็นจําเลย มีทุนทรัพย์ในการฟ้องคดี จํานวน 62,228,958.31 บาท โดยได้หักเงินที่ลูกจ้างได้รับจากกองทุนสงเคราะห์ลูกจ้างแล้ว และศาลแรงงานภาค 6 กําหนดนัดไกล่เกลี่ยพิจารณาและสืบพยาน ในวันที่ 25 เมษายน 2565 เวลา 09.00 น. ผ่านระบบอิเล็กทรอนิกส์
ทั้งนี้ อดีตลูกจ้างบอดี้แฟชั่นได้กล่าวขอบคุณท่านสุชาติ และเจ้าหน้าที่ กสร. ที่มองเห็นความเดือดร้อน ไม่ทอดทิ้ง และคอยช่วยเหลือลูกจ้างมาโดยตลอด
รัฐบาลไทย-ข่าวทำเนียบรัฐบาล-คกก.รมต.ขานรับมาตรการแก้ปุ๋ยแพงอย่างยั่งยืน
วันพฤหัสบดีที่ 27 มกราคม 2565
คกก.รมต.ขานรับมาตรการแก้ปุ๋ยแพงอย่างยั่งยืน
คกก.รมต.ขานรับมาตรการแก้ปุ๋ยแพงอย่างยั่งยืน พร้อมเดินหน้าต่อเต็มสูบ ยื่นเสนอให้นายกฯ พิจารณาเห็นชอบ
(เมื่อวันที่ 25 ม.ค. 2565) นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เข้าร่วมการประชุมคณะกรรมการผู้ช่วยรัฐมนตรี (คกก.รมต.) ครั้งที่ 1/2565 ซึ่งกระทรวงอุตสาหกรรมเป็นเจ้าภาพผ่านระบบวีดิทัศน์ทางไกล โดยได้นําเสนอมาตรการแก้ไขปัญหาปุ๋ยเคมีราคาสูงอย่างยั่งยืนให้ที่ประชุมได้พิจารณา ซึ่งเป็นที่น่ายินดีว่าที่ประชุมมีมติเห็นชอบในหลักการตามมาตรการดังกล่าว โดยขั้นตอนต่อไปจะนําเสนอต่อนายกรัฐมนตรีเพื่อพิจารณาเห็นชอบ
นายนราพัฒน์ กล่าวว่า ที่ผ่านมารัฐบาลได้ออกนโยบายช่วยเหลือเกษตรกรเร่งด่วนและเฉพาะหน้ามาโดยตลอด โดยกระทรวงเกษตรฯ ร่วมกับกระทรวงพาณิชย์มีโครงการลดราคาปุ๋ยเคมี ช่วยเหลือเกษตรกรด้านต้นทุนการผลิต กระสอบละ 50 บาท นอกจากนี้ กระทรวงเกษตรฯ ยังจัดทําโครงการพัฒนาธุรกิจบริการดินและปุ๋ยชุมชน (One Stop Service) ระยะที่ 1 จํานวน 394 ศูนย์ ใน 63 จังหวัด ทําการวิเคราะห์ดินเพื่อระบุความต้องการใส่ปุ๋ยตามพืชที่ต้องการให้แก่เกษตรกรและพืชแต่ละแปลง จําหน่ายและบริการผสมปุ๋ยตามค่าวิเคราะห์ได้ในลักษณะธุรกิจบริการในท้องถิ่น ทําให้ต้นทุนการใช้ปุ๋ยลดลงร้อยละ 36.91 ซึ่งสามารถช่วยแก้ไขปัญหาให้เกษตรกรได้ในระดับหนึ่ง
สําหรับมาตรการแก้ไขปัญหาปุ๋ยเคมีราคาสูงอย่างยั่งยืนที่ได้นําเสนอนั้น ประกอบด้วย มาตรการแก้ไขปัญหาที่ครบวงจร ทั้งระยะสั้น ระยะกลาง และระยะยาว โดยมาตรการระยะสั้น ประกอบด้วย 1) สานต่อโครงการลดราคาปุ๋ยเคมีให้เกษตรกรอัตรา 50 บาทต่อกระสอบ เป้าหมายปุ๋ย 500,000 ตัน 2) สานต่อโครงการพัฒนาธุรกิจบริการดินและปุ๋ยเพื่อชุมชน ระยะที่ 2 จํานวน 299 ศูนย์ ใน 58 จังหวัด ซึ่งทั้ง 2 โครงการอยู่ระหว่างการของบประมาณตามกรอบแผนงานหรือโครงการแผนฟื้นฟูเศรษฐกิจและสังคมที่ได้รับผลกระทบจากวิกฤตโควิด – 19
ในส่วนของมาตรการระยะกลาง จะเน้นการพิจารณาส่งเสริมและทบทวนโครงการอุตสาหกรรมการผลิตแม่ปุ๋ยโพแทส โดยการบูรณาการผลักดันโครงการร่วมกับกระทรวงอุตสาหกรรมและกระทรวงการต่างประเทศ ซึ่งที่ผ่านมาตั้งแต่ปี 2519 ที่ประชุมอาเซียนมีมติพัฒนาอุตสาหกรรมขนาดใหญ่ ภายใต้โครงการอุตสาหกรรมอาเซียน (AIP) และต่อมาปี 2523 มีการลงนามในสัญญาข้อตกลงร่วมกันใน Basic Agreement on ASEAN Industrial Projects โดยกําหนดประเทศผู้ผลิตตามศักยภาพของทรัพยากรธรรมชาติ ได้แก่ มาเลเซียผลิตแม่ปุ๋ยยูเรีย (46-0-0) จากก๊าซธรรมชาติ และไทยผลิตแม่ปุ๋ยโพแทสเซียม (0-0-60) เนื่องจากไทยมีทรัพยากรแร่โพแทสที่อุดมสมบูรณ์ทางภาคตะวันออกเฉียงเหนือของประเทศ และสําหรับระยะยาว ได้เสนอให้จัดตั้งกองทุนรักษาเสถียรภาพราคาปุ๋ย และการเจรจากําหนดราคาแม่ปุ๋ยไนโตรเจน ฟอสฟอรัส และโพแทสเซียมร่วมกับประเทศมาเลเซียและจีน ในฐานะประเทศผู้ผลิตแม่ปุ๋ยหลักในภูมิภาค ทั้งนี้ ต้องอาศัยการบูรณาการการทํางานร่วมกับกระทวงการคลัง กระทรวงการต่างประเทศหน่วยงานอื่น ๆ ที่เกี่ยวข้อง
“มาตรการแก้ไขปัญหาปุ๋ยเคมีราคาสูงอย่างยั่งยืน จะช่วยให้รัฐบาลสามารถแก้ไขปัญหาปุ๋ยแพงเพื่อลดต้นทุนการเกษตรให้แก่เกษตกรได้แน่นอน เพราะเป็นการขับเคลื่อนการทํางานแบบบูรณาการ และมีแผนงานที่ชัดเจน ถูกจุด ซึ่งตนเองมั่นใจอย่างยิ่งว่า เกษตรกรจะมีปุ๋ยที่ราคาถูกลงแน่นอน” นราพัฒน์ กล่าว
รัฐบาลไทย-ข่าวทำเนียบรัฐบาล-รมว. วธ. บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖
วันจันทร์ที่ 6 กันยายน 2564
รมว. วธ. บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖
บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖ ผ่านระบบออนไลน์โปรแกรม ZOOM
วันที่ ๖ กันยายน ๒๕๖๔ เวลา ๑๑.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์กล่าวเปิดการประชุมคณะกรรมการอาเซียนว่าด้วยวัฒนธรรมและสารสนเทศ ครั้งที่ ๕๖ ผ่านระบบออนไลน์โปรแกรม ZOOM วันที่ ๘ กันยายน ๒๕๖๔ โดยมี นางสาวอุรุษยา อินทรสุขศรี ผู้อํานวยการกองการต่างประเทศ กระทรวงวัฒนธรรม เข้าร่วม ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-​PM pleased with private sector’s donation of ATK sets and surgical masks
วันพฤหัสบดีที่ 5 พฤษภาคม 2565
​PM pleased with private sector’s donation of ATK sets and surgical masks
​PM pleased with private sector’s donation of ATK sets and surgical masks
Government Spokesperson Thanakorn Wangboonkongchana disclosed that on May 3, 2022, at 08.45 hrs, at the Command Building I, Government House, prior to the cabinet meeting, Mr. Tony Yang, president of HIP Global Co., Ltd. and Security Services Association of Thailand president, paid a courtesy call on Prime Minister and Defense Minister Gen. Prayut Chan-o-cha to hand over 100,000 sets of ATK (Antigen Test Kit) and 100,000 surgical masks (KN95), worth 10 million Baht, to Office of the Prime Minister for official use. Witnessing the presentation was Prime Minister’s Secretary General Distat Hotrakitya.
The Prime Minister took the opportunity to thank the private sector for providing support and joining force with the Government in fighting against the spread of COVID-19 in Thailand. He also emphasized the importance of masks with good quality and affordable prices to ensure effective prevention and easier access of the people.
รัฐบาลไทย-ข่าวทำเนียบรัฐบาล-สธ.ย้ำทุกคนให้ป้องกันตนเองสูงสุดต่อเนื่อง แม้กับคนภายในครอบครัว
วันจันทร์ที่ 17 มกราคม 2565
สธ.ย้ําทุกคนให้ป้องกันตนเองสูงสุดต่อเนื่อง แม้กับคนภายในครอบครัว
กระทรวงสาธารณสุข เผย ผู้เสียชีวิตด้วยโอมิครอน 2 ราย ติดเชื้อจากการสัมผัสคนในครอบครัวปัจจัยเสี่ยงเป็นผู้สูงอายุและมีโรคประจําตัว ย้ําทุกคนป้องกันตัวเองสูงสุดแม้ในครอบครัว และเข้ารับการฉีดวัคซีนโควิด 19 ทั้งเข็มปกติและเข็มกระตุ้นให้ครบตามเกณฑ์
กระทรวงสาธารณสุข เผย ผู้เสียชีวิตด้วยโอมิครอน 2 ราย ติดเชื้อจากการสัมผัสคนในครอบครัวปัจจัยเสี่ยงเป็นผู้สูงอายุและมีโรคประจําตัว ย้ําทุกคนป้องกันตัวเองสูงสุดแม้ในครอบครัว และเข้ารับการฉีดวัคซีนโควิด 19 ทั้งเข็มปกติและเข็มกระตุ้นให้ครบตามเกณฑ์เพื่อเสริมสร้างภูมิคุมกัน ลดอาการป่วยรุนแรงและเสียชีวิต
วันนี้ (17 มกราคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน แถลงสถานการณ์โควิด 19 ว่า สถานการณ์ในประเทศไทยในวันนี้มีผู้ติดเชื้อรายใหม่ 6,929 ราย จังหวัดที่มีอัตราการติดเชื้อสูงสุด ได้แก่ กทม. สมุทรปราการ ชลบุรี ภูเก็ต นนทบุรี และขอนแก่น ซึ่งยังคงพบคลัสเตอร์ต่อเนื่อง เช่น ร้านอาหาร สถานบันเทิง โรงงาน สถานประกอบการ ตลาด งานสังสรรค์ พิธีกรรมทางศาสนา ค่ายทหาร นอกจากนี้ ยังมีการติดเชื้อในบุคลากรที่ปฏิบัติงานในสถานพยาบาล ได้เข้มงวดและให้ระมัดระวังเป็นพิเศษเพื่อลดผลกระทบในการให้บริการแก่ผู้ป่วย ส่วนจังหวัดนําร่องท่องเที่ยวไม่พบการติดเชื้อเพิ่มขึ้น เนื่องจากไม่ได้รับผู้เดินทางจากต่างประเทศเพิ่ม
นายแพทย์เฉวตสรรกล่าวต่อว่า ในช่วง 2 สัปดาห์ที่ผ่านมาพบผู้ติดเชื้อที่มีอาการปอดอักเสบลดลงช่วงกลางสัปดาห์และเพิ่มขึ้นเล็กน้อย ผู้ป่วยใส่ท่อช่วยหายใจมีอัตราลดลง ส่วนอัตราผู้เสียชีวิตยังอยู่ในระดับต่ําคงตัว ซึ่งถือเป็นสัญญานที่ดี โดยในวันนี้มีผู้เสียชีวิต 13 ราย ในจํานวนนี้ยังไม่ได้รับการฉีดวัคซีนถึง 11 ราย หรือร้อยละ 85 และส่วนใหญ่เป็นผู้สูงอายุเฉลี่ย 82 ปี
สําหรับกรณีผู้เสียชีวิตด้วยสายพันธุ์โอมิครอน 2 รายนั้น รายแรกเป็นหญิงไทย อายุ 86 ปี จ.สงขลามีโรคประจําตัว คือโรคอัลไซเมอร์ และเป็นผู้ป่วยติดเตียง ได้รับการฉีดวัคซีนไฟเซอร์แล้ว 2 เข็ม ได้รับเชื้อจากบุคคลในครอบครัว มีอาการไข้ มีเสมหะ ผลเอกซเรย์พบความผิดปกติในเนื้อปอด ต้องใส่ท่อช่วยหายใจและเสียชีวิตในเวลาต่อมา ส่วนรายที่ 2 เป็นหญิงไทย อายุ 84 ปี จ.อุดรธานี มีโรคประจําตัวคือ มะเร็งปอดระยะสุดท้าย เป็นผู้ป่วยติดเตียง ได้รับเชื้อจากบุคคลในครอบครัวเช่นกัน ไม่มีประวัติการได้รับวัคซีน ผู้ป่วยและญาติแยกกักรักษาตัวที่บ้าน และปฏิเสธการรักษาตัวที่โรงพยาบาล โดยให้ยาตามแผนการรักษาและติดตามต่อเนื่องระดับออกซิเจนลดลง หายใจหอบเหนื่อยและเสียชีวิตในเวลาต่อมา ทั้งนี้ ปัจจัยเสี่ยงของทั้ง 2 ราย คือ เป็นผู้สูงอายุและมีโรคประจําตัว จึงต้องขอย้ําให้ใช้มาตรการป้องกันตัวเองสูงสุดกับทุกคน แม้เป็นคนในครอบครัว และเข้ารับการฉีดวัคซีนโควิด 19 ทั้งเข็มปกติและเข็มกระตุ้นตามกําหนด เพื่อเสริมสร้างภูมิคุมกัน ลดอาการป่วยรุนแรงและเสียชีวิต
โดยการฉีดวัคซีนเข็มกระตุ้น ในผู้ที่ฉีดวัคซีนซิโนแวคและแอสตร้าเซเนก้า เข็มที่ 2 ครบในช่วงเดือน สิงหาคม - ตุลาคม ให้กระตุ้นด้วยวัคซีนแอสตร้าเซเนก้าเป็นหลัก และผู้ที่ฉีดวัคซีนแอสตร้า 2 เข็ม เมื่อเดือนสิงหาคม ให้กระตุ้นด้วยไฟเซอร์ ส่วนผู้ที่ฉีดวัคซีนชนิดเชื้อตาย คือซิโนแวคหรือซิโนฟาร์ม 2 เข็ม ครบ 4 สัปดาห์ขึ้นไป ให้กระตุ้นด้วยแอสตร้าเซเนก้า และผู้ที่เคยฉีดวัคซีนไม่ครบตามเกณฑ์ ก่อนติดเชื้อให้กระตุ้นด้วยแอสตร้าเซเนก้า
************************************* 17 มกราคม 2565
รัฐบาลไทย-ข่าวทำเนียบรัฐบาล-เกษตรฯ ปลดล็อกปัญหาทุเรียนไทยในตลาดจีนสำเร็จ พร้อมเพิ่มความเข้มงวดในการป้องกันเชื้อโควิดปนเปื้อนในผลไม้ไทยส่งออก เพื่อให้ผู้บริโภคมั่นใจว่าสินค้าเกษตรไทยมีมาตรการคุมเข้มการป้องกันก
วันพุธที่ 18 สิงหาคม 2564
เกษตรฯ ปลดล็อกปัญหาทุเรียนไทยในตลาดจีนสําเร็จ พร้อมเพิ่มความเข้มงวดในการป้องกันเชื้อโควิดปนเปื้อนในผลไม้ไทยส่งออก เพื่อให้ผู้บริโภคมั่นใจว่าสินค้าเกษตรไทยมีมาตรการคุมเข้มการป้องกันก
" เกษตรฯ เคลียร์ทาง ปลดล็อกปัญหาทุเรียนไทยในตลาดจีน "
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า สืบเนื่องจากการตรวจพบโควิดบนบรรจุภัณฑ์ทุเรียนไทยในมณฑลเจียงซี ซึ่งเป็นการสุ่มตรวจเชื้อตามปกติในพื้นที่ และส่งผลให้สํานักงานป้องกันและควบคุมการแพร่ระบาดของโรคโควิด-19 แขวงซงโจว เขตไป๋หยุน นครกว่างโจว ออกประกาศเกี่ยวกับการระงับทุเรียนไทยที่มีแหล่งผลิตในบางพื้นที่ของไทย ไม่ให้เข้ามาจําหน่ายในพื้นที่ซึ่งมีตลาดเจียงหนานเป็นตลาดค้าส่งขนาดใหญ่และตลาดอื่น ๆ เนื่องจากพบความเชื่อมโยงจากกรณีของมณฑลเจียงซี จึงได้มอบหมายให้ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ รับผิดชอบประเด็นดังกล่าว โดยสั่งการให้ทูต/กงสุลเกษตรในจีนประสานงานแก้ไขปัญหาและติดตามสถานการณ์อย่างต่อเนื่อง จนมีการยกเลิกประกาศฯ สามารถปลดล็อคการระงับการจําหน่ายในตลาดเจียงหนาน นครกว่างโจวได้สําเร็จ
ล่าสุดเมื่อวันที่ 17 สิงหาคม 2564 ตลาดค้าส่งผักและผลไม้เจียงหนาน นครกว่างโจว ซึ่งเป็นตลาดผักผลไม้ที่ใหญ่ที่สุดทางตอนใต้ของจีน ได้ออกประกาศการกลับมาดําเนินการปกติ ไม่มีการห้ามสินค้าผลไม้ไทยมาจําหน่ายในตลาด แต่จะอนุญาตให้สินค้าผลไม้ที่มีรับรองครบเท่านั้นถึงจะเข้าตลาดได้ คือ ใบรับรองการผ่านพิธีการศุลกากร ใบตรวจสอบกักกัน ใบรับรองการฆ่าเชื้อ และผลการตรวจโควิด ทั้งนี้ ขอให้ผู้ประกอบการอย่าหลงเชื่อข่าวลือ (fake news)
นอกจากนี้ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ได้เตรียมนัดหมายหารือทวิภาคีกับฝ่ายจีนเพื่อหารือร่วมกันแก้ไขปัญหาและผลักดันผลไม้ไทยสู่ตลาดจีน พร้อมทั้งได้แจ้งให้ผู้ประกอบการและทุกฝ่ายที่เกี่ยวข้องของไทยเพิ่มความเข้มงวดในการป้องกันเชื้อโควิดปนเปื้อนในผลไม้ไทยส่งออกต้องทําการฆ่าเชื้ออย่างรัดกุมและมีประสิทธิภาพ เพื่อให้ผู้บริโภคมั่นใจว่าสินค้าเกษตรไทยมีมาตรการคุมเข้มการป้องกันการปนเปื้อนเชื้อโควิดตั้งแต่ต้นทาง
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อข่าวปลอมบิดเบือนข่าวสารราชการ
วันศุกร์ที่ 19 พฤศจิกายน 2564
ดีอีเอส เตือนอย่าหลงเชื่อข่าวปลอมบิดเบือนข่าวสารราชการ
ดีอีเอส เตือนอย่าหลงเชื่อข่าวปลอมบิดเบือนข่าวสารราชการ
“เนวินธุ์” ผู้ช่วยรัฐมนตรีประจํากระทรวงดิจิทัลฯ เผยแนวโน้มข่าวปลอมเริ่มพุ่งเป้านโยบายรัฐและบิดเบือนข่าวสารราชการ แนะประชาชนตรวจสอบก่อนหลงเชื่อ-แชร์ ป้องกันการตกเป็นเหยื่อผู้ไม่หวังดี
นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอีเอส) กล่าวว่า สรุปผลการมอนิเตอร์ และรับแจ้งข่าวปลอมประจําสัปดาห์ ระหว่างวันที่ 12-18 พ.ย. 64 โดยศูนย์ต่อต้านข่าวปลอม พบข้อความที่เข้ามาจํานวน 11,636,404 ข้อความ โดยจากการคัดกรองมีข้อความที่ต้องดําเนินการตรวจสอบ (Verify) ทั้งสิ้น 211 ข้อความ รวมเรื่องที่ต้องดําเนินการตรวจสอบ 109 เรื่อง ในจํานวนนี้เป็นข่าวเกี่ยวกับโควิด 46 เรื่อง
ทั้งนี้ จากการเกาะติดข้อมูลเชิงลึก (Insight) ด้วยระบบ AI / social listening ของศูนย์ต่อต้านข่าวปลอม พบว่าช่วงหลายสัปดาห์ที่ผ่านมา สัดส่วนข้อความเบาะแสข่าวปลอมทั้งจากที่ปรากฎในการสนทนาบนโลกออนไลน์ และการรับแจ้งจากประชาชน/หน่วยงานต่างๆ เห็นจํานวนข้อความและเรื่องที่เข้าหลักเกณฑ์ตรวจสอบที่กําหนดไว้ 4 หมวดหมู่ข่าวนั้น สัดส่วนหลักจะเป็นข่าวในหมวดหมู่นโยบายรัฐ/ข่าวสารราชการ เมื่อเทียบกับข้อมูลสถิติจากช่วงก่อนหน้านับตั้งแต่มีการจัดตั้งศูนย์ฯ ที่หมวดหมู่ข่าวสุขภาพ จะครองอันดับ 1 ของปัญหาข่าวปลอม
ทางด้านข่าวปลอมที่มีคนสนใจสูงสุด 3 อันดับแรก ในรอบสัปดาห์ล่าสุดนี้ ได้แก่ อันดับ 1 เลขล็อค 2 ตัว และ 3 ตัว จากกองสลาก งวดวันที่ 16 พ.ย. 64 อันดับ 2 เตรียมรับมือพายุเข้าประเทศไทย ในช่วงวันที่ 14-19 พ.ย. 64 และอันดับ 3 กรมบัญชีกลางเปลี่ยนระบบจ่ายเงินบํานาญ เดือน พ.ย. 64 ให้ไปรับเงินที่ธนาคารด้วยตนเอง
“กระทรวงดิจิทัลฯ มุ่งมั่นเดินหน้าสร้างการรับรู้ให้กับประชาชนและสังคมรู้เท่าทันข่าวปลอม และประชาชนก็เป็นภาคส่วนสําคัญของความร่วมมือในการช่วยกันแก้ปัญหาการแพร่กระจายข่าวปลอม เมื่อได้รับข่าวสารข้อมูลผ่านโซเชียล ขอให้ตรวจสอบให้รอบด้าน เลือกเชื่อ เลือกแชร์ และสามารถติดตามและแจ้งเบาะแสข่าวปลอม ได้ผ่านช่องทางต่างๆ ของศูนย์ต่อต้านข่าวปลอม ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และช่องทางโทรศัพท์โทรสายด่วน GCC 1111 ต่อ 87” นายเนวินธุ์กล่าว
********************
รัฐบาลไทย-ข่าวทำเนียบรัฐบาล-คณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
วันศุกร์ที่ 22 เมษายน 2565
คณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรมพร้อมคณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
คณะผู้บริหาร ก.อุตฯ ลงพื้นเยี่ยมชมโรงงานการแปรรูปผลิตภัณฑ์ทางการเกษตร
เชียงใหม่ - วันนี้ (21 เมษายน 2565) เวลา 09.30 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีประจํากระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายบุญอุ้ม วงศ์บุตร อุตสาหกรรมจังหวัดเชียงใหม่ นางสาวอังศุมาลิน ฉัตรสุวรรณวารี อุตสาหกรรมจังหวัดแพร่ ร่วมลงพื้นที่เยี่ยมชมการดําเนินงาน บริษัท นราห์อินดัสตรี จํากัด โดยมี นายธีรพงศ์ เธียรพัฒนพล ประธานกรรมการ บริษัท นราห์อินดัสตรี จํากัด และคณะผู้บริหาร ให้การต้อนรับ ณ บริษัท นราห์อินดัสตรี จํากัด ตําบลห้วยทราย อําเภอแม่ริม จังหวัดเชียงใหม่
สําหรับ บริษัท นราห์อินดัสตรี จํากัด ประกอบกิจการ ผลิตผลทางการเกษตรแปรรูป อาทิ ผลิตภัณฑ์อบแห้งผักและผลไม้ ชาสมุนไพร และแบ่งบรรจุกาแฟสําเร็จรูป เป็นต้น เริ่มก่อตั้งเมื่อปี พ.ศ. 2558 โดยมีวัตถุประสงค์เพื่อต้องการควบคุมคุณภาพและมาตรฐาน ในการผลิตสินค้าให้ได้ผลผลิตที่มีคุณภาพ ภายใต้แนวคิด “เราจะผลิตสินค้าไทยไปตลาดโลก” โดยปัจจุบัน บริษัทฯ ได้พัฒนา และปรับปรุงโรงงานให้เทียบชั้นกับโรงงานระดับโลก ซึ่งได้รับการรับรองมาตรฐาน ในหลายสถาบันระดับโลก อาทิเช่น USDA Organic, EU Organic, HALAL, GMP, HACCP นอกจากนี้ ยังได้รับการส่งเสริมจากรัฐบาลไทยผ่านทางสํานักงานคณะกรรมการส่งเสริมการลงทุน (BOI) และสํานักงานนวัตกรรมแห่งชาติ (NIA) ซึ่งจากมาตรฐานเหล่านี้ จึงทําให้มั่นใจได้ว่าผลิตภัณฑ์ของ “นราห์” มีความปลอดภัยจากสารเคมีทุกชนิด และเป็นผลิตภัณฑ์ออร์แกนิคทั้งหมดในทุกกระบวนการ ผลิตตั้งแต่ขั้นตอนการปลูก ตลอดจนถึงจนสําเร็จเป็นสินค้าออกจําหน่าย
นอกจากนี้ บริษัท นราห์อินดัสตรี จํากัด ได้เข้าร่วมโครงการและรับการสนับสนุนกองทุนสินเชื่อต่าง ๆ จากกระทรวงอุตสาหกรรม อาทิ 1. สินเชื่อกองทุนพัฒนาเอสเอ็มอีตามแนวประชารัฐ 2. โครงการส่งเสริมพัฒนาผู้ประกอบการที่ได้รับสินเชื่อกองทุนฯ แบ่งเป็น 2 โครงการ คือ โครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล (Digital Transformation for Upper Northern SME) และโครงการเพิ่มขีดความสามารถในการแข่งขันผู้ประกอบการ SMEs ตามกรอบแนวคิด BCG นอกจากนี้ ยังได้รับสินเชื่อจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) อาทิ สินเชื่อเพื่อยกระดับเศรษฐกิจชุมชน (LEL), สินเชื่อเพื่อยกระดับเศรษฐกิจชุมชน ระยะที่ 3-4 (LEL), สินเชื่อโครงการ SMART SMEs, และสินเชื่อโครงการ Extra Cash เป็นต้น # การแปรรูปผลิตภัณฑ์ทางการเกษตร # กระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตั้งอธิบดีศุลกากร เป็นประธานอนุฯสกัดกั้นลักลอบนำเข้า-ส่งออกยาเสพติดผ่านช่องทางศุลกากร เพิ่มมาตรการเข้มข้น
วันเสาร์ที่ 4 ธันวาคม 2564
รัฐมนตรีว่าการกระทรวงยุติธรรม ตั้งอธิบดีศุลกากร เป็นประธานอนุฯสกัดกั้นลักลอบนําเข้า-ส่งออกยาเสพติดผ่านช่องทางศุลกากร เพิ่มมาตรการเข้มข้น
รัฐมนตรีว่าการกระทรวงยุติธรรม ตั้งอธิบดีศุลกากร เป็นประธานอนุฯสกัดกั้นลักลอบนําเข้า-ส่งออกยาเสพติดผ่านช่องทางศุลกากร เพิ่มมาตรการเข้มข้น แลกเปลี่ยนข้อมูลข่าวสารบูรณาการร่วมกันทุกหน่วยงานตามนโยบายนายกฯ หวังช่วยยกระดับการปราบยาไปในทิศทางที่ดีขึ้น
นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานกรรมการ และผู้อํานวยการศูนย์อํานวยการป้องกันและปราบปรามยาเสพติดแห่งชาติ ได้ลงนามประกาศแต่งตั้ง คณะอนุกรรมการสกัดกั้นการลักลอบส่งออกและนําเข้ายาเสพติด ผ่านช่องทางศุลกากร ซึ่งมี นายพชร อนันตศิลป์ อธิบดีกรมศุลกากร เป็นประธาน พล.ต.ท.สรายุทธ สงวนโภคัย ผู้บัญชาการตํารวจปราบยาเสพติด (ผบช.ปส.) เป็นรองประธาน ส่วนอนุกรรมการประกอบด้วย ผอ.การท่าอากาศยานสุวรรณภูมิ หรือผู้แทน บริษัทท่าอากาศยานไทย จํากัด(มหาชน) ผอ.การท่าเรือกรุงเทพ หรือผู้แทนการท่าเรือแห่งประเทศไทย ผอ.การท่าเรือแหลมฉบังหรือผู้แทนการท่าเรือแห่งประเทศไทย เป็นต้น
โดยมีอํานาจหน้าที่ คือ ประสานระหว่างหน่วยงาน องค์กรและบุคคลที่เกี่ยวข้องกับแนวทางการสกัดกั้นการลักลอบส่งออกและนําเข้ายาเสพติดผ่านช่องทางศุลกากร เพื่อให้เกิดการบูรณาการมาตรการและแนวทางในการดําเนินงานตามแผนปฏิบัติการด้านการป้องกันและปราบปรามยาเสพติด รองรับแผนแม่บทภายใต้ยุทธศาสตร์ชาติด้านความมั่นคง อํานวยการและร่วมปฏิบัติการสกัดกั้นการลักลอบส่งออกและนําเข้ายาเสพติด สืบสวน ขยายผล จับกุม และแลกเปลี่ยนข้อมูลข่าวสารผู้มีพฤติการณ์เกี่ยวข้องกับการกระทําความผิดเกี่ยวกับยาเสพติดทั้งหน่วยงานภายในประเทศและองค์กรระหว่างประเทศ ให้ข้อเสนอแนะในการจัดทําโครงการสําคัญที่ส่งผลต่อการลดระดับความรุนแรงของสถานการณ์ ปัญหายาเสพติต หรือการบรรลุผลผลิต ผลลัพธ์ ผลสัมฤทธิ์ วัตถุประสงค์ เป้าหมาย และตัวชี้วัดที่กําหนด ให้ข้อเสนอแนะการปฏิบัติการเพื่อนําไปใช้ในการปรับปรุงนโยบาย กลยุทธ์ มาตรการ แนวทางมาตรฐาน ระบบงาน กฎหมาย ระเบียบ ข้อบังคับ หลักเกณฑ์ และวิธีปฏิบัติ รวมทั้งรายงานผลและปัญหาต่างๆให้ศูนย์อํานวยการทราบ
นายสมศักดิ์ กล่าวว่า การแต่งตั้งคณะอนุกรรมการครั้งนี้ เพราะมีความต้องการป้องกันการลักลอบนําเข้าและส่งออกยาเสพติดจากประเทศไทยให้มากขึ้น จะได้เพิ่มมาตรการความเข้มข้นในการตรวจสอบให้มากขึ้น จากเดิมที่การตรวจสอบสินค้าของศุลกากรจะเป็นการตรวจสุ่มในของต้องสงสัย แต่จากนี้คงจะต้องมีการตรวจอย่างละเอียดและเข้มข้นมากกว่าเดิม และทางอธิบดีกรมศุลกากรอาจจะมีการตั้งคนที่ไว้ใจ สอดส่องดูแลเรื่องนี้อย่างใกล้ชิด และเรื่องการปราบปรามยาเสพติดเป็นเรื่องที่ พล.อ.ประยุทธ์ จันทร์โอชา นายกรัฐมนตรี แสดงความเป็นห่วงและติดตามอย่างใกล้ชิด เราจึงต้องเดินหน้าบูรณาการร่วมกันกับทุกฝ่าย เพื่อให้การปราบปรามยาเสพติดเดินทางไปในทิศทางที่ดีขึ้น ตรวจสอบอย่างละเอียดมากขึ้นกว่าเดิม
รัฐบาลไทย-ข่าวทำเนียบรัฐบาล-Thai and Australian PMs agree to strengthen strategic partnership for continuing prosperity
วันพุธที่ 18 สิงหาคม 2564
Thai and Australian PMs agree to strengthen strategic partnership for continuing prosperity
Thai and Australian PMs agree to strengthen strategic partnership for continuing prosperity
August 18, 2021, at 1000hrs, at the Dome Room, Thai Khu Fah Building, Government House, Prime Minister and Defense Minister Gen. Prayut Chan-o-cha had a phone conversation with the Honourable Scott Morrison, Prime Minister of Australiain an opportunity to strengthenstrategic partnership between the two countriesand promote cooperationin the areas of mutual interest at both bilateral, subregional, and regional levels. Government Spokesperson Anucha Burapachaisri disclosed gist of the phone conversation as follows:
The Prime Minister expressed pleasure tohavetalkedwith the Australian Prime Minister again, and congratulatedthe newly-elevated strategic partnershipbetween the two countries through the signing of“Joint Declaration on a Strategic Partnership between the Kingdom of Thailand and Australia”in November 2020. This demonstrates closerelations and cooperation despite the COVID-19 crisis, and laysthe foundation forthetwo countries to explore new opportunitiestogether.
The Australian Prime Ministerexpressed pleasure for thetalk,and affirmed Australia’scommitment tofurtherstrengthen relations with Thailandthroughthe strategic partnership, develop ASEAN-Australia relations toward comprehensive strategic partnershipamidstthecommon challengesthe world is facing, and promote cooperation on the issues ofclimate change, digital transformation, post-COVID-19 situation, and the New Normal travel.
On the COVID-19 situation, the Prime Minister commended Australia for its offer to donate vaccines to other nations underRegional Vaccine Access and Health Security Initiative,QUAD Vaccine Partnership, theGroup of Seven(G7),and ASEAN-Australia frameworks. He also thanked the Australian Government for its financial support($2.8 million)provided to Thailandfor public health purpose, which reflects Australia’s constructive role in promoting human security. The Australian Prime Ministerwas also asked to consideraprompt and suitablemeans ofvaccine cooperation with Thailand, on which he agreed upon in a bid to address the common challenge.
With regard to the Myanmar situation, both partiesagreedthat humanitarian cooperation be prioritized. The Australian Prime Ministersupportedthe implementation under thefive-point consensustoward the tangible outcome.The two Prime Ministers also endorsedthe ASEANspecial envoy to Myanmarto visit the country andcall onall parties concerned to seek a peaceful solution through dialogue via any constructive channel.
The Prime Minister also took the opportunity tocall on Australia to consider allowing Thai students to go back to study in the country at the first opportunity.
รัฐบาลไทย-ข่าวทำเนียบรัฐบาล-พม. ร่วมขับเคลื่อนระบบเพื่อนครอบครัว: Family Line พร้อมมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจำปี 2565
วันศุกร์ที่ 24 มิถุนายน 2565
พม. ร่วมขับเคลื่อนระบบเพื่อนครอบครัว: Family Line พร้อมมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจําปี 2565
พม. ร่วมขับเคลื่อนระบบเพื่อนครอบครัว: Family Line พร้อมมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจําปี 2565
วันที่ 22 มิ.ย. 65 เวลา 13.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีลงนามบันทึกข้อตกลงความร่วมมือการขับเคลื่อนการให้บริการและความช่วยเหลือในระบบเพื่อนครอบครัว : Family Line พร้อมทั้งมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจําปี 2565 โดยมี นางจินตนา จันทร์บํารุง อธิบดีกรมกิจการสตรีและสถาบันครอบครัว รศ.พญ.พิมล วงศ์ศิริเดช รองคณบดีคณะแพทยศาสตร์ศิริราชพยาบาล มหาวิทยาลัยมหิดล และ รศ.ดร.ประพันธ์ ศุภษร รองคณบดีบัณฑิตวิทยาลัยมหาวิทยาลัยมหาจุฬาลงกรณราชวิทยาลัย ร่วมลงนามในบันทึกข้อตกลง ณ ห้องประชุมปกรณ์ อังศุสิงห์ ชั้น 2 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นางพัชรีกล่าวว่า กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนการสร้างความเข้มแข็งของสถาบันครอบครัว อีกทั้งปรับเปลี่ยนรูปแบบการให้บริการเพื่อเข้าถึงสมาชิกครอบครัวมากยิ่งขึ้น โดยมุ่งเน้นการทํางานเชิงบูรณาการร่วมกับภาคีเครือข่ายทุกภาคส่วน ทั้งภาครัฐ เอกชน และประชาสังคม ควบคู่กับการนําเทคโนโลยีเข้ามาใช้ให้เป็นประโยชน์ เพื่อลดขั้นตอนความยุ่งยากและอํานวยความสะดวกในการค้นหาข้อมูลของประชาชน เป็นการเพิ่มโอกาสในการเข้าถึงบริการภาครัฐ และยกระดับการให้บริการของหน่วยงานที่เข้าถึงประชาชน ทั้งนี้ ระบบเพื่อนครอบครัว : Family Line นับเป็นแพลตฟอร์มกลางในการให้คําปรึกษา และเป็นแหล่งเรียนรู้สําหรับครอบครัว เพื่อสร้างภูมิคุ้มกันในการดําเนินชีวิตและแก้ปัญหาภายในครอบครัวอย่างครอบคลุมทุกมิติ เช่น ปัญหาสัมพันธภาพในครอบครัว ความรุนแรงในครอบครัว การถูกเลือกปฏิบัติด้วยเหตุแห่งเพศ เป็นต้น จากการเปิดตัวระบบเพื่อนครอบครัว : Family Line เมื่อวันที่ 14 เมษายน 2564 ปัจจุบัน พบว่า มีจํานวนผู้เข้าชมเว็บไซต์www.เพื่อนครอบครัว.comจํานวน 87,502 ครั้ง และมีผู้ใช้บริการให้คําปรึกษา จํานวน 805 กระทู้ โดยประเด็นที่ขอรับคําปรึกษามากที่สุด คือ เรื่องครอบครัว 366 กระทู้ รองลงมา คือ กฎหมายด้านครอบครัว 271 กระทู้ ตามลําดับ
นางพัชรีกล่าวเพิ่มเติมว่า สําหรับการมอบโล่ประกาศเกียรติคุณผู้เชี่ยวชาญเพื่อนครอบครัวดีเด่น ประจําปี 2565 เป็นการประกาศเกียรติคุณยกย่องเชิดชูเกียรติ สร้างขวัญและกําลังใจให้แก่ผู้เชี่ยวชาญจากภาคีเครือข่ายที่ทําหน้าที่ให้บริการคําปรึกษา โดยมีผู้รับโล่ประกาศเกียรติคุณ ประกอบด้วย 1) นางสาวกมลภัทร พวงเงิน สํานักงานพัฒนาพิงค์นคร (องค์การมหาชน) 2) นางสาวนวลพรรณ ขันทะสีมา โรงพยาบาลรามาธิบดี 3) นายชัชวาลย์ วงศ์สวรรค์ สํานักงานเทศบาลตําบลปลักแรด จังหวัดพิษณุโลก และ 4) นางสาวพัชรี โพธิ์รัตน์ ศูนย์คุ้มครองคนไร้ที่พึ่งจังหวัดตาก
รัฐบาลไทย-ข่าวทำเนียบรัฐบาล- ดีอีเอส จัดทำแผนปฏิบัติการส่งเสริมคุณธรรมองค์กรปี 2565 กำหนดทิศทางส่งเสริมจริยธรรมอย่างมีประสิทธิภาพ
วันอังคารที่ 18 มกราคม 2565
ดีอีเอส จัดทําแผนปฏิบัติการส่งเสริมคุณธรรมองค์กรปี 2565 กําหนดทิศทางส่งเสริมจริยธรรมอย่างมีประสิทธิภาพ
ดีอีเอส จัดทําแผนปฏิบัติการส่งเสริมคุณธรรมองค์กรปี 2565 กําหนดทิศทางส่งเสริมจริยธรรมอย่างมีประสิทธิภาพ
เมื่อวันที่18มกราคม2564นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานจัดทําและขับเคลื่อนแผนปฏิบัติการส่งเสริมคุณธรรมของสํานักงานปลัดกระทรวงดิจิทัลเพื่อเศรษฐกิจและสังคม(สป.ดศ.)ครั้งที่1/2565ณห้องประชุม802เพื่อรับทราบแต่งตั้งคณะทํางานจัดทําและขับเคลื่อนแผนปฏิบัติการส่งเสริมคุณธรรมของ(สป.ดศ.)รวมถึงรายงานผลการดําเนินงานตามแผนปฏิบัติการส่งเสริมคุณธรรมของสป.ดศ.ประจําปีงบประมาณพ.ศ. 2564และพิจารณาร่างแผนปฏิบัติการส่งเสริมคุณธรรมประจําปีงบประมาณพ.ศ. 2565ของสป.ดศ.ซึ่งคุณธรรมจริยธรรมในการทํางานเป็นองค์ประกอบสําคัญที่ส่งเสริมให้หน่วยงานสามารถขับเคลื่อนภารกิจให้บรรลุเป้าหมายเป็นอย่างมีประสิทธิภาพรวมทั้งให้การขับเคลื่อนการส่งเสริมจริยธรรมของสป.ดศ.มีทิศทางในการดําเนินงานส่งเสริมจริยธรรมอย่างมีประสิทธิภาพและสอดคล้องกับยุทธศาสตร์ระดับชาติที่เกี่ยวข้องต่อไป
*************
รัฐบาลไทย-ข่าวทำเนียบรัฐบาล-รองปลัดเกษตรฯ 'ประยูร' เป็นประธานการประชุมคณะกรรมการจัดรูปที่ดินกลาง
วันพฤหัสบดีที่ 23 กันยายน 2564
รองปลัดเกษตรฯ 'ประยูร' เป็นประธานการประชุมคณะกรรมการจัดรูปที่ดินกลาง
รองปลัดเกษตรฯ 'ประยูร' เป็นประธานการประชุมคณะกรรมการจัดรูปที่ดินกลาง
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการจัดรูปที่ดินกลาง ครั้งที่ 2/2564 ผ่านระบบออนไลน์ (VDO Conference) จากห้องประชุม SWOC ชั้น 3 อาคาร 99 ปี ม.ล.ชูชาติ กําภู กรมชลประทาน สามเสน กรุงเทพฯ โดยที่ประชุมได้รับทราบรายงานผลการดําเนินงานคณะอนุกรรมการจัดทําแผนการจัดระบบน้ําเพื่อเกษตรกรรมและจัดรูปที่ดิน และรับทราบรายงานผลการดําเนินงานของคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน
นอกจากนี้ ที่ประชุมยังได้พิจารณาประเด็นสําคัญ คือ 1) การประกาศเขตโครงการจัดรูปที่ดิน ตามมาตรา 39 แห่งพระราชบัญญัติจัดรูปที่ดินเพื่อเกษตรกรรม พ.ศ. 2558 จํานวน 5 ท้องที่ 2) การจัดระบบน้ําเพื่อเกษตรกรรม และประกาศกําหนดเขตสํารวจการจัดระบบน้ําเพื่อเกษตรกรรม ตามมาตรา 11 (1) และมาตรา 19 แห่งพระราชบัญญัติจัดรูปที่ดินเพื่อเกษตรกรรม พ.ศ. 2558 และ 3) พิจารณาอนุมัติโครงสร้างการบริหาร กรอบอัตรากําลัง คําบรรยายลักษณะงาน และมาตรฐานกําหนดตําแหน่งงานของกองทุนจัดรูปที่ดิน
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม
วันอังคารที่ 21 ธันวาคม 2564
รองปลัดฯ วรวรรณ เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม ครั้งที่ 2
รองปลัดฯ วรวรรณ เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม
วันนี้ (21 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม ครั้งที่ 2 จัดโดย ศูนย์ปฏิบัติการต่อต้านการทุจริต กระทรวงอุตสาหกรรม เพื่อรับทราบแนวทางการขับเคลื่อนคุณธรรม จริยธรรมของหน่วยงานภาครัฐ และแนวทางการจัดทําแบบรายงานการประเมินองค์กรคุณธรรมประจําปีงบประมาณ พ.ศ. 2565 ของหน่วยงานในสังกัดกระทรวงอุตสาหกรรม โดยมี ข้าราชการ และเจ้าหน้าที่ อุตสาหกรรมจังหวัด กระทรวงอุตสาหกรรม เข้าร่วมสัมมนา ผ่านระบบเทคโนโลยีสารสนเทศ Video Conference (Zoom) ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ กำชับหน่วยงานที่เกี่ยวข้อง "RCEP" เร่งวางระบบการทำงาน คำนึงถึงประโยชน์ ปชช. คาดช่วย "สร้างรายได้ - จ้างงาน" มากขึ้น
วันศุกร์ที่ 7 มกราคม 2565
นายกฯ กําชับหน่วยงานที่เกี่ยวข้อง "RCEP" เร่งวางระบบการทํางาน คํานึงถึงประโยชน์ ปชช. คาดช่วย "สร้างรายได้ - จ้างงาน" มากขึ้น
.....
ความตกลงหุ้นส่วนทางเศรษฐกิจระดับภูมิภาค หรือ Regional Comprehensive Economic Partnership : RCEP มีผลบังคับใช้เมื่อวันที่ 1 ม.ค. 65 ที่ผ่านมา โดยจะส่งผลให้ประเทศสมาชิกลดหรือยกเลิกกฎระเบียบและมาตรการที่เป็นอุปสรรคต่อการค้าและการลงทุน
.
นายกฯ จึงสั่งการไปยังหน่วยงานที่เกี่ยวข้องกับความตกลง RCEP ให้เร่งวางระบบการทํางาน ช่วยเหลือประชาชนให้ได้รับประโยชน์อย่างเต็มที่
.
สําหรับประโยชน์ที่ประชาชน เกษตรกร ผู้ผลิต และผู้ประกอบการไทย จะได้รับจากความตกลง RCEP เช่น
.
ยกเลิกการเก็บภาษีนําเข้า (ภาษีเหลือ 0%) สําหรับสินค้าส่งออกไทย จํานวนกว่า 29,891 รายการ
.
เพิ่มช่องทางออนไลน์สําหรับการยื่นเอกสารขอนําเข้าสินค้าเป็นการล่วงหน้า
.
ปรับ ประสานมาตรฐานและมาตรการที่เกี่ยวข้องกับสินค้าเกษตรและอุตสาหกรรมของประเทศผู้นําเข้า ให้มีความชัดเจน และเป็นไปในทิศทางเดียวกันมากขึ้น
.
ลดหรือยกเลิกข้อกําหนดด้านการลงทุนที่เป็นอุปสรรคหรือก่อให้เกิดการเลือกปฏิบัติต่อนักลงทุนต่างชาติภายในประเทศสมาชิก
.
เปิดโอกาสให้นักลงทุนไทยเข้าไปลงทุนในประเทศสมาชิกในสาขาที่ไทยมีศักยภาพ
.
นอกจากนี้ ความตกลง RCEP ยังช่วยให้ผู้ประกอบการ SMEs ของไทย มีโอกาสเข้าถึงและใช้ประโยชน์จากความตกลงอย่างเต็มที่ คาดว่าจะช่วยสร้างรายได้และการจ้างงานให้กับประเทศมากขึ้น
.
อ่านเพิ่มเติม คลิกhttps://www.thaigov.go.th/news/contents/details/50292
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.กำชับ รพ.เร่งรัดเบิกจ่ายค่าตอบแทนเสี่ยงภัยเจ้าหน้าที่ทำงานโควิด
วันศุกร์ที่ 27 สิงหาคม 2564
สธ.กําชับ รพ.เร่งรัดเบิกจ่ายค่าตอบแทนเสี่ยงภัยเจ้าหน้าที่ทํางานโควิด
กระทรวงสาธารณสุขกําชับหน่วยงานในสังกัดเร่งรัดเบิกจ่ายค่าตอบแทนเสี่ยงภัยเจ้าหน้าที่ปฏิบัติงานโควิด 19 ตามลักษณะงาน ตามระเบียบ และเป็นธรรม ย้ําทุกวิชาชีพใช้หลักเกณฑ์เดียวกัน เบิกจ่ายเป็นผลัดเมื่อทํางานครบ8 ชั่วโมงต่อวัน
กระทรวงสาธารณสุขกําชับหน่วยงานในสังกัดเร่งรัดเบิกจ่ายค่าตอบแทนเสี่ยงภัยเจ้าหน้าที่ปฏิบัติงานโควิด 19 ตามลักษณะงาน ตามระเบียบ และเป็นธรรม ย้ําทุกวิชาชีพใช้หลักเกณฑ์เดียวกัน เบิกจ่ายเป็นผลัดเมื่อทํางานครบ8 ชั่วโมงต่อวัน หากไม่ครบนับเป็นรายชั่วโมง ตามลักษณะงานที่โรงพยาบาลมอบหมาย
วันนี้ (27 สิงหาคม 2564) นายแพทย์ธงชัย กีรติหัตถยากร รองปลัดกระทรวงสาธารณสุข กล่าวว่า กระทรวงสาธารณสุขได้รับงบกลางจากรัฐบาลในการจ่ายค่าตอบแทนเสี่ยงภัยให้แก่ผู้ปฏิบัติงานโควิด 19 กระทรวงสาธารณสุขจึงได้กําหนดหลักเกณฑ์การเบิกจ่ายค่าตอบแทนเสี่ยงภัยของเจ้าหน้าที่ที่ปฏิบัติงานในการเฝ้าระวัง สอบสวน ป้องกัน ควบคุม และรักษาผู้ป่วยโรคโควิด 19 เพื่อเป็นขวัญและกําลังใจแก่บุคลากรทางการแพทย์และสาธารณสุขที่ทุ่มเทปฏิบัติงานต่อสู้กับสถานการณ์โรคโควิด 19 ขณะนี้ได้กําชับหน่วยงานในสังกัดกระทรวงสาธารณสุขให้เร่งรัดการเบิกจ่ายค่าตอบแทนเสี่ยงภัยภายในเดือนตุลาคมนี้ หากงบประมาณไม่พอให้ดําเนินการแจ้งมายังส่วนกลางเพื่อจัดสรรงบประมาณเพิ่มเติม และขอให้ผู้บริหารโรงพยาบาลแต่ละแห่งดูแลเรื่องขวัญกําลังใจของเจ้าหน้าที่ทุกระดับให้เหมาะสม การเบิกจ่ายค่าตอบแทนเสี่ยงภัยให้เป็นไปตามลักษณะงาน ตามระเบียบ และเป็นธรรม
สําหรับค่าตอบแทนเสี่ยงภัยเบิกจ่ายให้แก่แพทย์ พยาบาล และวิชาชีพต่างๆ โดยต้องปฏิบัติงานวันละไม่ต่ํากว่า 8 ชั่วโมงต่อผลัด ส่วนกรณีที่ปฏิบัติงานที่ได้รับมอบหมายเป็นครั้งคราวไม่เป็นผลัด ให้นับค่าตอบแทนเป็นรายชั่วโมง ขึ้นอยู่กับลักษณะงานที่ได้รับมอบหมาย โดยทุกวิชาชีพใช้หลักเกณฑ์เดียวกันนี้เหมือนกันทั้งหมด
******************************** 27 สิงหาคม 2564
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำคณะผู้บริหารกระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
วันจันทร์ที่ 28 มีนาคม 2565
รัฐมนตรีฯ สุริยะ นําคณะผู้บริหารกระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
รัฐมนตรีฯ สุริยะ นําคณะผู้บริหารกระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
รัฐมนตรีฯ สุริยะ นําคณะผู้บริหาร กระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
วันนี้ (27 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสากรรม ลงพื้นที่เยี่ยมชมการจัดงานบางกอก อินเตอร์เนชั่นแนล มอเตอร์โชว์ ครั้งที่ 43 พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายวิษณุ ทับเที่ยง นายใบน้อย สุวรรณชาตรี ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม โดยคณะผู้จัดงาน และคณะผู้บริหารบริษัทยานยนต์ชั้นนํา ให้การต้อนรับ ณ อาคารชาเลนเจอร์ ฮอลล์ 1-3 อิมแพ็ค เมืองทองธานี ระหว่างวันที่ 23 มีนาคม-3 เมษายน 2565
สําหรับงานบางกอก อินเตอร์เนชั่นแนล มอเตอร์โชว์ 2022 ในปีนี้จัดขึ้น ภายใต้แนวคิด “ก้าวด้วยกัน ไปด้วยใจ ไปได้ไกล” หรือ “KEEP MOVING FORWARD TOGETHER” โดยบริษัทกรังด์ปรีซ์ อินเตอร์เนชั่นแนล จํากัด (มหาชน) ผู้จัดงานหลัก มี 27 บริษัทรถยนต์ 8 บริษัทรถจักรยานยนต์ และบริษัทส่วนที่เกี่ยวข้องกับการให้บริการด้านยานยนต์ เข้าร่วมจัดแสดง บนพื้นที่กว่า 170,960 ตารางเมตร
รัฐมนตรีว่าการกระทรวงอุตสาหกรรม ได้กล่าวชื่นชมคณะผู้จัดงาน ที่มีการเตรียมพร้อมตามมาตรการป้องกันการแพร่ระบาดเชื้อไวรัสโควิด-19 เป็นอย่างดี โดยมีประชาชนให้ความสนใจการจัดงานบางกอก อินเตอร์เนชั่นแนล มอเตอร์โชว์ ครั้งที่ 43 เป็นอย่างมาก ซึ่งรัฐบาลให้ความสําคัญกับอุตสาหกรรมยานยนต์เพราะประเทศไทยเป็น 1 ใน 10 ประเทศหลักที่ผลิตรถยนต์ของโลก โดยในประเทศอาเซียน ประเทศไทยเป็นอันดับ 1 ซึ่งในปีนี้มีการประกอบรถยนต์ในประเทศไทยประมาณ 1,800,000 คัน ขณะที่การจัดงานในปีนี้ พบว่า มีบริษัทผู้ประกอบรถยนต์ไฟฟ้าเพิ่มมากขึ้น ซึ่งสอดคล้องกับนโยบายรัฐบาลที่ต้องการให้ประเทศไทยเป็นศูนย์กลางในการผลิตรถยนต์ไฟฟ้า โดยรัฐบาลตั้งเป้าภายใน 5 ปีจากนี้ จะมีการผลิตรถยนต์ไฟฟ้าในประเทศไม่น้อยกว่า 360,000 คัน โดยแบ่งเป็นใช้ในประเทศ 260,000 คัน และส่งออก 100,000 คัน ซึ่งรัฐบาลเองมีมาตรการในการลดภาษีการนําเข้าของผู้ประกอบการ และลดภาษีสรรพสามิต รวมถึงมีมาตรการสนับสนุนให้ผู้ประกอบการรถยนต์ จึงคาดว่าในอนาคตรถยนต์ไฟฟ้าจะได้รับความนิยมเพิ่มขึ้นอย่างแน่นอน